Diari Oficial de la Generalitat Valenciana


Sumari del DOGV 4001, del 17-05-2001 (2001/4406)

RESOLUCIÓ de 27 de març de 2001, de la Direcció General d'Indústria i Energia, per la qual s'autoritza administrativament a Iberdrola, SA, i s'aprova el projecte d'execució d'ampliació de la subestació transformadora de 132/66/20 kV denominada ST Fuente del Jarro, situada al terme municipal de Paterna (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4406


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 27 de març de 2001, de la Direcció General d'Indústria i Energia, per la qual s'autoritza administrativament a Iberdrola, SA, i s'aprova el projecte d'execució d'ampliació de la subestació transformadora de 132/66/20 kV denominada ST Fuente del Jarro, situada al terme municipal de Paterna (València). [2001/4406]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA relatiu al projecte d'execució d'ampliació de la subestació transformadora de 132/66/20 kV denominada ST Fuente del Jarro, situada a les parcel·les 143 a 146 del polígon industrial Fuente del Jarro, al terme municipal de Paterna, província de València.
  
Atés que la sol·licitud indicada ha seguit al Servei Territorial d'Indústria i Energia de València la tramitació establida en el Decret 2.617/1966, de 20 de octubre, sobre autorització d'instal·lacions elèctriques, i en la Llei 54/1997, de 27 novembre, del Sector Elèctric.
  
Atés que en el període d'informació pública no s'han presentat al·legacions al projecte tècnic.
  
Vist l'informe favorable emés per l'òrgan instructor de l'expedient amb data del registre d'eixida de 6 de març de 2001 (núm. 7.523), de l'esmentat òrgan.
  
Aquesta Direcció General d'Indústria i Energia resol:
  
Primer
  
Autoritzar administrativament a Iberdrola, SA l'ampliació de la subestació transformadora de 132/66/20 kV denominada ST Fuente del Jarro, situada a les parcel·les 143 a 146 del polígon industrial Fuente del Jarro al terme municipal de Paterna, província de València. L'abast d'aquesta ampliació és el següent:
  
Sistema de 132kV
  
- Instal·lació d'una nova posició de transformador de potència T-6, que s'equiparà amb interruptor, transformadors d'intensitat, seccionador de barres i autovàlvules.
  
- Instal·lació d'un transformador de potència T-6 de relació 132±9 x 1,11%/21,500kV, 40 MVA i equipat amb regulador de tensió en càrrega.
  
- Equipar amb interruptors la posició dels transformadors de potència actualment instal·lats (T-1 i T-5); en el cas del transformador de potència T-5 s'instal·larà també un joc de tres transformadors d'intensitat per a mesura i protecció.
  
- Instal·lació d'una reactància de posada a terra trifàsica de 500A 30 seg., connectada al secundari del transformador de potència T-6 (20kV) i el seu corresponent seccionador d'aïllament.
  
Sistema de 20kV
  
- Instal·lació d'un joc d'autovàlvules per a protecció enfront de sobretensions a l'eixida del secundari del transformador de potència T-6.
  
- Instal·lació de 13 noves cel·les de 20kV d'interior, que es muntaran en un edifici nou que es construirà per a aquesta finalitat. Aquest nou mòdul s'interconnecta amb els altres dos mòduls de cel·les d'intempèrie existents. Aquestes cel·les corresponen als següents circuits:
  
- 8 cel·les d'eixida de línies.
  
- 1 cel·la d'arribada de transformador.
  
- 1 cel·la d'unió de barres.
  
- 1 cel·la de mesura de barres.
  
- 1 cel·la d'alimentació a bateria de condensadors.
  
- 1 cel·la de serveis auxiliars.
  
- Instal·lació d'una nova bateria de condensadors BC-3 de 7200kVAr i 20kV.
  
Altres equips
  
Completaran les instal·lacions ampliades els corresponents aparells de mesura, comandament, control i dispositius de protecció i seguretat.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de València, a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Indústria i Comerç en el termini d'un mes, comptat des de l'endemà de la seua notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 de març de 2001.- El director general d'Indústria i Energia: José Monzonís Salvia.